CELEX: 52016PC0225
Language: et
Date: 2016-04-21
Title: Ettepanek: NÕUKOGU RAKENDUSOTSUS, millega muudetakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirja vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks

EUROOPA KOMISJON
            Brüssel,21.4.2016
            COM(2016) 225 final
            2016/0117(NLE)
            Ettepanek:
            NÕUKOGU RAKENDUSOTSUS,
            millega muudetakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirja vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks 
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Käesolev ettepanek on seotud nõukogu 29. septembri 2008. aasta määruse (EÜ) nr 1005/2008 (millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999)
                  1
                (edaspidi „ETR-kalapüügi määrus”) kohaldamisega.
            
            
               Käesolev ettepanek on seotud ETR-kalapüügi määrusega ning selles on lähtutud uurimisest ja dialoogist, mis on toimunud kooskõlas nimetatud määruses sätestatud sisuliste ja menetlusnõuetega; määrusega on muu hulgas ette nähtud, et kõik riigid peaksid täitma lipu-, sadama-, rannikuäärse või turustusriigina neile rahvusvahelisest õigusest tulenevaid kohustusi võtta meetmeid ebaseadusliku, teatamata ja reguleerimata kalapüügi (edaspidi „ETR-kalapüük”) vältimiseks, ärahoidmiseks ja lõpetamiseks.
            
            
               Komisjon teatas 15. novembri 2012. aasta otsusega kaheksale kolmandale riigile (Belize, Kambodža Kuningriik, Fidži Vabariik, Guinea Vabariik, Panama Vabariik, Sri Lanka Demokraatlik Sotsialistlik Vabariik, Togo Vabariik ja Vanuatu Vabariik), et ta kaalus võimalust liigitada need riigid koostööd mittetegevateks kolmandateks riikideks kooskõlas ETR-kalapüügi määrusega. 
            
            
               Komisjon algatas nende kaheksa riigi suhtes demaršid. Nimetatud demaršid sisaldasid muu hulgas nende demaršide põhjendust ning nendega nähti riikidele ette võimalus vastata ja selline liigitus ümber lükata, õigus paluda ja esitada lisateavet ning esitada olukorra parandamiseks tegevuskavad; neile võimaldati ka piisav aeg vastamiseks ja mõistlik ajavahemik olukorra heastamiseks. 
            
            
               Komisjon liigitas 14. oktoobri 2014. aasta rakendusotsusega Sri Lanka Demokraatliku Sotsialistliku Vabariigi (edaspidi „Sri Lanka”) koostööd mittetegevaks kolmandaks riigiks kooskõlas ETR-kalapüügi määrusega.
            
            
               26. jaanuaril 2015 muutis nõukogu rakendusotsusega ETR-kalapüügi vastases võitluses koostööd mittetegevate kolmandate riikide nimekirja, lisades sellesse Sri Lanka. 
            
            
               Lisatud nõukogu rakendusotsuse ettepanek põhineb järeldustel, mis on kinnitanud, et Sri Lanka on tõendanud, et tema nimekirja kandmise tinginud olukord on lahendatud ning riik on võtnud konkreetseid meetmeid, millega suudetakse saavutada olukorra püsiv paranemine. 
            
            
               Seepärast tehakse ettepanek, et nõukogu võtaks vastu lisatud otsuse ettepaneku.
            
            
               •Kooskõla poliitikavaldkonnas praegu kehtivate õigusnormidega
            
            
               Komisjon liigitas Sri Lanka esialgselt koostööd mittetegevaks kolmandaks riigiks komisjoni 15. novembri 2012. aasta otsusega, millega teatatakse kolmandatest riikidest, kelle puhul komisjon leiab, et vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks, võidakse see riik liigitada koostööd mittetegevaks kolmandaks riigiks (ELT C 354, 17.11.2012, lk 1–47).
            
            
               Komisjon liigitas Sri Lanka koostööd mittetegevaks kolmandaks riigiks komisjoni 14. oktoobri 2014. aasta rakendusotsusega, millega määratakse kindlaks üks kolmas riik, keda komisjon peab koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 297 15.10.2014, lk 13–22).
            
            
               Nõukogu lisas Sri Lanka koostööd mittetegevate kolmandate riikide nimekirja nõukogu 26. jaanuari 2015. aasta rakendusotsusega, millega muudetakse Sri Lanka osas rakendusotsust 2014/170/EL, millega kehtestatakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 33, 10.2.2015, lk 15–18).
            
            
               •Kooskõla muude liidu tegevuspõhimõtetega
            
            
               
                  Ei kohaldata.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
         
         
            
               Nõukogu 29. septembri 2008. aasta määrus (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks.
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse Euroopa Liidu ainupädevusse kuuluvas valdkonnas. Subsidiaarsuse põhimõtet seepärast ei kohaldata.
            
            
               •Proportsionaalsus
            
            
               Ettepanek on proportsionaalsuse põhimõttega kooskõlas järgmistel põhjustel.
            
            
               Meetme vormi on kirjeldatud ETR-kalapüügi määruses ja see ei võimalda teha otsuseid liikmesriikide tasandil.
            
            
               Ei kohaldata nõuet, et liidu, liikmesriikide valitsuste, piirkondlike ja kohalike asutuste, ettevõtjate ja kodanike rahaline ja halduskoormus peab olema võimalikult väike ja proportsionaalne ettepaneku eesmärgiga.
            
            
               •Vahendi valik
            
            
               Kavandatud õigusakt: otsus.
            
            
               Muud vahendid ei oleks asjakohased, sest ETR-kalapüügi määrusega ei ole ette nähtud muid võimalusi.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata.
               
            
            
               •Konsulteerimine sidusrühmadega
            
            
               
                  Menetlusega seotud huvitatud isikutel on uurimise ja dialoogi ajal olnud võimalus kaitsta oma huve ETR-kalapüügi määruses sätestatud korras. 
               
            
            
               •Eksperdiarvamuste kogumine ja kasutamine
            
            
               
                  Välisekspertide arvamusi ei olnud vaja kasutada.
               
            
            
               •Mõjuhinnang
            
            
               
                  Käesolev ettepanek tuleneb ETR-kalapüügi määruse rakendamisest.
               
               
                  Kõnealuse määrusega ei ole ette nähtud üldist mõjuhindamist, kuid selles on sätestatud põhjalik loetelu tingimustest, mida tuleb hinnata. 
               
            
         
         
            
               •Õigusnormide toimivus ja lihtsustamine
            
            
               
                  Ei kohaldata. 
               
            
            
               •Põhiõigused
            
            
               
                  Ei kohaldata. 
               
               
                   4.
                        MÕJU EELARVELE
               
               
                  Ettepanek ei mõjuta liidu eelarvet.
               
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Ei kohaldata, kuna ettepanek jõustub järgmisel päeval pärast selle avaldamist. 
               
            
            
               •Selgitavad dokumendid (direktiivide puhul)
            
            
               
                  Ei kohaldata.
               
            
            
               •Ettepaneku sätete üksikasjalik selgitus
            
            
               
                  Ettepanekuga muudetakse nõukogu kehtestatud ja nõukogu otsuse 2014/170/EL lisas sätestatud ETR-kalapüügi vastases võitluses koostööd mittetegevate kolmandate riikide nimekirja.
               
            
            
               2016/0117 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega muudetakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirja vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks 
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu määrust (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999,
                  2
                eriti selle artikli 34 lõiget 1,
            
         
         
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Määrusega (EÜ) nr 1005/2008 (edaspidi „ETR-kalapüügi määrus”) on kehtestatud liidu süsteem ebaseadusliku, teatamata ja reguleerimata kalapüügi (edaspidi ETR-kalapüük”) vältimiseks, ärahoidmiseks ja lõpetamiseks.
            
            
               (2)ETR-kalapüügi määruse VI peatükis on sätestatud koostööd mittetegevate kolmandate riikide kindlaksmääramise, sellise riigina kindlaksmääratud kolmandatele riikidele suunatud demaršide, selliste riikide nimekirja koostamise ja avaldamise, selliste riikide nimekirjast kustutamise ning mis tahes erakorraliste meetmete menetlus.
            
            
               (3)Kooskõlas ETR-kalapüügi määruse artikliga 32 teatas Euroopa Komisjon (edaspidi „komisjon”) 15. novembri 2012. aasta otsusega
                  3
                (edaspidi „15. novembri 2012. aasta otsus”) kaheksale riigile, et nad võidakse liigitada koostööd mittetegevateks kolmandateks riikideks. Nende riikide hulgas oli ka Sri Lanka Demokraatlik Sotsialistlik Vabariik (edaspidi „Sri Lanka”).
            
            
               (4)Komisjon esitas 15. novembri 2012. aasta otsuses sellise võimaliku liigitamise aluseks olevad olulised faktid ja kaalutlused. 
            
            
               (5)Samuti teatas komisjon 15. novembril 2012 neile kaheksale riigile (sh Sri Lankale) eraldi kirjades, et peab võimalikuks nende riikide liigitamist koostööd mittetegevateks kolmandateks riikideks. 
            
            
               (6)14. oktoobri 2014. aasta rakendusotsusega
                  4
                (edaspidi „komisjoni 14. oktoobri 2014. aasta rakendusotsus”) liigitas komisjon Sri Lanka ETR-kalapüügi vastases võitluses koostööd mittetegevaks kolmandaks riigiks. Komisjon esitas kooskõlas ETR-kalapüügi määrusega põhjused, mille tõttu ta leidis, et kõnealune riik ei täida lipu-, sadama-, rannikuäärse või turustusriigina talle rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.
            
            
               (7)Kooskõlas ETR-kalapüügi määruse artikliga 33 muutis nõukogu 26. jaanuari 2015. aasta rakendusotsusega 2015/200
                  5
                (edaspidi „nõukogu 26. jaanuari 2015. aasta rakendusotsus”) vastavalt ETR-kalapüügi määrusele ETR-kalapüügi vastases võitluses koostööd mittetegevate kolmandate riikide nimekirja, lisadesse sellesse Sri Lanka.
            
            
               (8)Pärast seda, kui nõukogu 24. märtsi 2014. aasta rakendusotsusega kehtestati ETR-kalapüügi vastases võitluses koostööd mittetegevate kolmandate riikide nimekiri, pakkus komisjon Sri Lankale võimalust jätkata dialoogi kooskõlas ETR-kalapüügi määruses sätestatud sisuliste ja menetlusnõuetega. Komisjon kogus ja kontrollis jätkuvalt kogu vajalikku teavet, sh suulisi ja kirjalikke märkusi, et kindlaksmääratud riigil oleks võimalus lahendada tema nimekirja kandmise tinginud olukord ja võtta konkreetseid meetmeid, millega suudetakse väljaselgitatud puudused kõrvaldada. Selle protsessi tulemusel jõuti järeldusele, et Sri Lanka on olukorra lahendanud ja võtnud parandusmeetmeid.
            
            
               (9)Seepärast peaks nõukogu kooskõlas ETR-kalapüügi määruse artikli 34 lõikega 1 muutma 24. märtsi 2014. aasta rakendusotsust ja kustutama Sri Lanka koostööd mittetegevate kolmandate riikide nimekirjast.
            
            
               (10)Kui võetakse vastu käesolev nõukogu rakendusotsus Sri Lanka kustutamise kohta koostööd mittetegevate kolmandate riikide nimekirjast kooskõlas ETR-kalapüügi määruse artikli 34 lõikega 1, kaotab kehtivuse komisjoni 14. oktoobri 2014. aasta rakendusotsus, millega määrati Sri Lanka kindlaks koostööd mittetegeva kolmanda riigina.
            
            
               SRI LANKA KUSTUTAMINE KOOSTÖÖD MITTETEGEVATE KOLMANDATE RIIKIDE NIMEKIRJAST
            
            
               (11)Pärast 14. oktoobri 2014. aasta rakendusotsuse ja nõukogu 26. jaanuari 2015. aasta rakendusotsuse 2015/200 vastuvõtmist jätkas komisjon Sri Lankaga dialoogi. Eelkõige paistab Sri Lanka olevat rakendanud rahvusvahelisest õigusest tulenevaid kohustusi ja võtnud vastu piisava õigusraamistiku ETR-kalapüügi vastu võitlemiseks; ta on võtnud kasutusele piisava ja tõhusa seire- ja kontrollisüsteemi ning püügipäeviku püügiandmete registreerimiseks, lisaks kehtestanud kalalaevade raadiokutsungid ning paigaldanud kogu avamerelaevastikule laevaseiresüsteemi (VMS); ta loonud hoiatava karistussüsteemi, vaadanud läbi kalandusõiguse raamistiku ja taganud kalapüügi sertifitseerimise süsteemi nõuetekohase rakendamise. Lisaks täidab Sri Lanka paremini rahvusvahelisi kohustusi, sh neid, mis tulenevad piirkondlike kalandusorganisatsioonide soovitustest ja resolutsioonidest, nagu sadamariigi kontrollimeetmed ja piirkondlike kalandusorganisatsioonide eeskirjade ülevõtmine Sri Lanka õigusesse, ning on vastu võtnud ETR-kalapüügi vastu võitlemise riikliku tegevuskava kooskõlas ÜRO ETR-kalapüügi vastase rahvusvahelise tegevuskavaga.
            
            
               (12)Võttes arvesse 15. novembri 2012. aasta otsuses, 14. oktoobri 2014. aasta rakendusotsuses ja nõukogu 26. jaanuari 2015. aasta rakendusotsuses esitatud järeldusi ning Sri Lankalt saadud asjakohast teavet, hindas komisjon, kuidas Sri Lanka täidab praegu oma rahvusvahelisi lipu-, sadama-, rannikuäärse või turustusriigi kohustusi.  Ta hindas ka olukorra heastamiseks võetud meetmeid ja Sri Lanka pädevate asutuste antud tagatisi. 
            
            
               (13)Eespool nimetatu põhjal järeldas komisjon, et tänu rakendatud meetmetele on Sri Lanka lipuriigina täitnud talle rahvusvahelisest õigusest tulenevaid kohustusi, eelkõige võttes arvesse ÜRO mereõiguse konventsiooni (UNCLOS) artikleid 94, 117 ja 118 ning ÜRO kalavarude kaitse rakenduskokkuleppe (UNFSA) artikleid 18, 19, 20 ja 23. Komisjon jõudis järeldusele, et Sri Lanka esitatud tõenditest nähtub, et kõnealuse riigi nimekirja kandmise tinginud olukord on lahendatud ning et riik on võtnud konkreetseid meetmeid, millega suudetakse saavutada olukorra püsiv paranemine. 
            
            
               (14)Neid asjaolusid arvestades ja kooskõlas ETR-kalapüügi määruse artikli 34 lõikega 1 teeb nõukogu järelduse, et Sri Lanka tuleks koostööd mittetegevate kolmandate riikide nimekirjast kustutada. 
            
            
               (15)Nõukogu tehtud otsus ei välista võimalust, et komisjon või nõukogu võtab ETR-kalapüügi määruse VI peatüki kohaselt mis tahes edasisi meetmeid, kui faktidest ilmneb, et Sri Lanka ei täida lipu-, sadama-, rannikuäärse või turustusriigina talle rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.
            
            
               (16)Arvestades koostööd mittetegevate kolmandate riikide nimekirja kandmise tagajärgi, on asjakohane, et Sri Lanka sellest nimekirjast kustutamine jõustub viivitamata, 
            
            
               ON VASTU VÕTNUD KÄESOLEVA OTSUSE: 
            
         
         
            
               Artikkel 1
            
            
               Nõukogu otsuse 2014/170/EL lisa asendatakse käesoleva otsuse lisaga.
            
            
               Artikkel 2
            
            
               Käesolev otsus jõustub järgmisel päeval pärast selle avaldamist Euroopa Liidu Teatajas.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 286, 29.10.2008, lk 1.
               
               
                  
                     (2)
                  ELT L 286, 29.10.2008, lk 1.
               
               
                  
                     (3)
                  Komisjoni 15. novembri 2012. aasta otsus, millega teatatakse kolmandatest riikidest, kelle puhul komisjon leiab, et vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks, võidakse see riik liigitada koostööd mittetegevaks kolmandaks riigiks
                     (ELT C 354, 17.11.2012, lk 1).
               
               
                  
                     (4)
                  Komisjoni 14. oktoobri 2014. aasta rakendusotsus, millega määratakse kindlaks üks kolmas riik, keda komisjon peab koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 297, 15.10.2014, lk 13).
               
               
                  
                     (5)
                  Nõukogu 26. jaanuari 2015. aasta rakendusotsus 2015/200, millega muudetakse Sri Lanka osas rakendusotsust 2014/170/EL, millega kehtestatakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 33, 10.2.2015, lk 15–18).
               
            
      
    ---documentbreak--- 
      
         
               EUROOPA KOMISJON
            Brüssel,21.4.2016
            COM(2016) 225 final
            LISA
            Ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri 
            järgmise dokumendi juurde:
            Ettepanek: NÕUKOGU RAKENDUSOTSUS,
            millega muudetakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirja vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks
            
               
         
         
            
               LISA
               
            
               Ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri 
            
            
               järgmise dokumendi juurde:
            
            
               Ettepanek: NÕUKOGU RAKENDUSOTSUS,
            
            
               millega muudetakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirja vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks
            
            
                
            
            
                
            
            
                
            
            
            
                
            
            
                
            
            
                
            
            
            
               Kambodža Kuningriik
            
            
               Guinea Vabariik